TIENDE FOREDRAG. 



Nervevirksomheden. Sanseorganerne. 



Vi komme nu til den interessanteste men ogsaa vanskeligste 

 Del af vor Opgave. Det som særlig udmærker Dyret er dets Evne 

 til at modtage Sanseindtryk, til at danne Forestillinger og udføre 

 frivillige Bevægelser. De forskellige Dele af Nervesystemet ere de 

 Redskaber, gennem hvilke disse højere Livsytringer kunne udfolde sig. 



Lad os undersøge en af de sammensatte Handlinger som kan 

 følge af vort Forhold til Omverdenen og ved hvilken et stort Antal 

 Organer sættes i Virksomhed; vi ville derved blive i Stand til at 

 afgrænse Nervesystemets Hovedafsnit og bestemme deres forskellige 

 Betydning og Virksomhed. 



Jeg tænker mig altsaa at jeg hører en Hund gø rasende og at 

 den i samme Øjeblik, jeg faar Øje paa den, styrter løs paa mig og 

 bider mig i Haanden. Jeg trækker da strax den saarede Haand 

 til mig og griber et Vaaben — og jeg blegner af Vrede eller Skræk. 

 Hvad er nu her gaaet for sig, naar alt dette betragtes fra et 

 fysiologisk Standpunkt? 



1) Der er kommet et Indtryk, eller rettere flere Indtryk, gen- 

 nem Synet, Følelsen og Hørelsen, disse Indtryk ere blevne mod- 

 tagne gennem de tilsvarende Redskaber, Øjet, Øret og Huden, der 

 som Sanseorganer naturligvis have deres Plads tæt ved Legemets 

 Overflade. 



Paul Bert: Livet og Livsfunktionerne. 17 



